“ทองไทย” ขึ้น 100 บ. ขยับตามตลาดโลก ลุ้นสภาคองเกรส ไฟเขียวมาตรการกระตุ้นศก. สหรัฐ
“ทองไทย” ขึ้น 100 บ. ขยับตามตลาดโลก ลุ้นสภาคองเกรส ไฟเขียวมาตรการกระตุ้นศก. สหรัฐ
“ทองไทย” ขึ้น 100 บ. ขยับตามตลาดโลก ลุ้นสภาคองเกรส ไฟเขียวมาตรการกระตุ้นศก. สหรัฐ
16 ธ.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (16 ธ.ค.63) เมื่อเวลา 09.29 น.ที่ผ่านมา ปรับขึ้น 100 บาท เมื่อเทียบกับประกาศราคาซื้อขายครั้งสุดท้ายของวันอังคารที่มีการประกาศราคาทั้งหมด 4 รอบ โดยเป็นการปรับขึ้นติดต่อกันทั้ง 4 รอบ รวม 200 บาท
โดยราคาทองคำแท่งวันนี้ รับซื้ออยู่ที่บาทละ 26,250.00 บาท ขายออกที่ราคาบาทละ 26,350.00 บาท
ทองรูปพรรณ รับซื้ออยู่ที่ราคาบาทละ 25,772.00 บาท ขายออกที่บาทละ 26,850.00 บาท
ราคาทองคำ Spot เช้านี้เคลื่อนไหวที่บริเวณ 1,853 ดอลลาร์ ในขณะที่ราคาทองคำโคเม็กซ์ปิดตลาดเมื่อคืนที่ผ่านมาพุ่งขึ้น 23.2 ดอลลาร์ สู่ระดับ 1,855.3 ดอลลาร์ เนื่องจากได้รับแรงหนุนจากความหวังที่ว่า สภาคองเกรสสหรัฐจะให้การอนุมัติมาตรการกระตุ้นเศรษฐกิจในไม่ช้านี้ ขณะที่ตลาดเฝ้าจับตาผลการประชุมของธนาคารกลางสหรัฐ (เฟด) ที่จะเสร็จสิ้นในช่วงดึกคืนวันนี้ ตามเวลาไทย ท่ามกลางการคาดการณ์ที่ว่า เฟดจะส่งสัญญาณผ่อนคลายนโยบายการเงินต่อไป